Ειδικότητα στο Τ4Ε (ΠΕ02)

«Στρ. Μυριβήλης, Η μυστική παπαρούνα: έκφραση και προέκταση του μεσοπολεμικού πεζογραφήματος».



Δαμιανή Αναγνωστάκη

Τμήμα (Κωδικός 2792)



Περιεχόμενα

[Ταυτότητα σεναρίου 3](#_Toc74679017)

[Σύντομη περιγραφή σεναρίου: 4](#_Toc74679023)

[1 Βασική Ροή Σεναρίου – Σύγχρονο 5](#_Toc74679024)

[2 Βασική Ροή Σεναρίου – Ασύγχρονο 6](#_Toc74679025)

[3 Βασική Ροή Σεναρίου - Σύγχρονο 7](#_Toc74679026)

[4 Βασική Ροή Σεναρίου - Ασύγχρονο 8](#_Toc74679028)

[Πλαίσιο Υλοποίησης 9](#_Toc74679030)

[Δραστηριότητες που οδηγούν στην ενεργητική εμπλοκή των μαθητών 9](#_Toc74679031)

[Χρησιμοποιούμενα εργαλεία/μέσα 11](#_Toc74679032)

[Χρονοπρογραμματισμός 12](#_Toc74679033)

[Οδηγίες για την υλοποίηση του σεναρίου 18](#_Toc74679034)

## Ταυτότητα σεναρίου

## Τάξη: Β΄ Λυκείου – Γενική Τάξη

## Μάθημα/Γνωστικό Αντικείμενο: Κείμενα Νεοελληνικής Λογοτεχνίας Β΄ Λυκείου, απόσπασμα «Η μυστική παπαρούνα» του μυθιστορήματος «Η Ζωή εν τάφω» του Στρ. Μυριβήλη, στην ενότητα: Νεότερη Λογοτεχνία, Η πεζογραφία του Μεσοπολέμου (σ.σ.273-276 ΟΕΔΒ).

## Προσδοκώμενα μαθησιακά αποτελέσματα:

Επιθυμούμε οι μαθητές/τριες να είναι σε θέση να:

* Να διερευνήσουν πολύπλευρα το λογοτεχνικό λόγο (θέμα, ύφος) παράγοντας οι ίδιοι/ες δημιουργικό λόγο.
* Να οδηγηθούν στην αναγνωστική ανταπόκριση και αισθητική πρόσληψη του κειμένου.
* Να καλλιεργήσουν ομαδοσυνεργατικό πνεύμα με ενεργό ρόλο στην πρόσληψη και συμπαραγωγή λόγου.
* Να αξιοποιήσουν δημιουργικά τις ψηφιακές πλατφόρμες WEBEX και e – me τάξης ως περιβάλλοντα πρακτικής ψηφιακού γραμματισμού και επικοινωνίας.

## Προαπαιτούμενες γνώσεις των μαθητών για την υλοποίηση του σεναρίου:

Εξοικείωση διδάσκουσας και μαθητών/τριών: α) σε βασικές γνώσεις και δεξιότητες χρήσης η/υ, ψηφιακής πλατφόρμας WEBEX και e – me τάξης & β) σε ομαδοσυνεργατική διδασκαλία.

## Χρόνος υλοποίησης:

1 διδακτική ώρα (40 λεπτών) για το σύγχρονο μέρος – 1 διδακτική ώρα (45 λεπτών) για το ασύγχρονο μέρος - 1 διδακτική ώρα (40 λεπτών) για το σύγχρονο μέρος – 1 διδακτική ώρα (45 λεπτών) για το ασύγχρονο μέρος. Συνολικός χρόνος: 4 διδακτικές ώρες.

## Σύντομη περιγραφή σεναρίου:

Το παρόν σενάριο αποτελεί πρόταση διδασκαλίας στα Κείμενα Νεοελληνικής Λογοτεχνίας Β΄ Λυκείου, απόσπασμα «Η μυστική παπαρούνα» του μυθιστορήματος «Η Ζωή εν τάφω» του Στρ. Μυριβήλη, στην ενότητα: Νεότερη Λογοτεχνία, Η πεζογραφία του Μεσοπολέμου, στην ΕξΑ εκπαίδευση. Αποσκοπεί στο να προσεγγίσουν ολιστικά οι μαθητές/τριες στο περιβάλλον της ψηφιακής τάξης ένα αντιπροσωπευτικό πεζογράφημα της μεσοπολεμικής λογοτεχνίας από την ποιητολογική - αισθητική πλευρά του. Επίσης, με την υποστήριξη των αλληλεπιδραστικών περιβαλλόντων γραμματισμού της ΕξΑ εκπαίδευσης (WEBEX και e – me τάξης) θέτει στο επίκεντρο το δημιουργικό ρόλο του μαθητή ως αναγνώστη.

Με έμφαση σε ατομικές και ομαδοσυνεργατικές δραστηριότητες, μέσω των προηγούμενων πλατφορμών ΕξΑ εκπαίδευσης, υποστηρίζει την απόκτηση δεξιοτήτων (από τους μαθητές/τριες) διευρυμένης ανάγνωσης με την ερασιτεχνική ανάπλαση των αφηγηματικών συμβάσεων και την αντικατάστασή τους με άλλους σημειωτικούς πόρους, π.χ. δημιουργία πολυμεσικών – πολυτροπικών κειμένων. Επομένως, οι μαθητές/τριες εξασκούνται στη δημιουργική γραφή αναλαμβάνοντας ενεργητικό ρόλο ως νοηματοδότες του λογοτεχνικού έργου και μεταβάλλονται σε δυναμικούς συν – αφηγητές και συν – συγγραφείς μέσα σε συνθήκες ΕξΑ προφορικής και γραπτής επικοινωνίας – αλληλεπίδρασης με τη διδάσκουσα και κυρίως με τους/τις συμμαθητές/τριές τους.

Τέλος, το παρόν διδακτικό σενάριο έχει ως αφόρμηση το διαδραστικό ψηφιακό διδακτικό σενάριο <http://aesop.iep.edu.gr/node/11663>, του οποίου δημιουργός είναι η συγγράφουσα εκπαιδευτικός του παρόντος διδακτικού σεναρίου, με τις ενδεδειγμένες αλλαγές και βελτιώσεις ώστε να ανταποκρίνεται και να μπορεί να εφαρμοστεί στην ΕξΑ διδασκαλία.

## 1 Βασική Ροή Σεναρίου – Σύγχρονο

## 2 Βασική Ροή Σεναρίου – Ασύγχρονο

## 3 Βασική Ροή Σεναρίου - Σύγχρονο

## 

## 4 Βασική Ροή Σεναρίου - Ασύγχρονο

## 

## Πλαίσιο Υλοποίησης

Το παρόν διδακτικό σενάριο υλοποιείται με τη μορφή εξ αποστάσεως δραστηριοτήτων, οι οποίες ανατίθενται στους/στις μαθητές/τριες και εκπονούνται σε 4 διαδοχικά διδακτικά στάδια, καθένα από τα οποία περιλαμβάνει διακριτές φάσεις ενεργειών σε σύγχρονη και ασύγχρονη διδασκαλία: α) κατά την 1η διδακτική ώρα οι δραστηριότητες ανατίθενται και εκπονούνται σύγχρονα μέσω της τηλεσυνεργασίας και των συνεργατικών εργαλείων WEBEX και e – me τάξης (σύγχρονη διδασκαλία), β) κατά την 2η διδακτική ώρα οι δραστηριότητες ανατίθενται και εκπονούνται ασύγχρονα μέσω του ψηφιακού περιβάλλοντος και εργαλείων της e – me τάξης (ασύγχρονη διδασκαλία), γ) κατά την 3η διδακτική ώρα οι δραστηριότητες ανατίθενται και εκπονούνται σύγχρονα μέσω της τηλεσυνεργασίας και των συνεργατικών εργαλείων WEBEX και e – me τάξης (σύγχρονη διδασκαλία) και δ) κατά την 4η διδακτική ώρα, όπου και ολοκληρώνεται το σενάριο με την ανάθεση εργασιών εξ αποστάσεως, τις οποίες εκπονούν οι μαθητές/τριες ασύγχρονα μέσω του ψηφιακού περιβάλλοντος και εργαλείων της e – me τάξης (ασύγχρονη διδασκαλία).

Στόχος είναι να επιτευχθεί η ολιστική ποιητολογική – αισθητική διερεύνηση και πρόσληψη του λογοτεχνικού κειμένου με έμφαση σε δημιουργικές ατομικές & ομαδοσυνεργατικές δραστηριότητες ανταπόκρισης και αυτενέργειας των μαθητών/τριών με τη χρήση της εκπαιδευτικής πλατφόρμας WEBEX και e – me τάξης.

## Δραστηριότητες που οδηγούν στην ενεργητική εμπλοκή των μαθητών:

Μέσω ελκυστικών ατομικών και ομαδοσυνεργατικών δραστηριοτήτων οι μαθητές/τριες θα ενεργοποιήσουν και θα διαμορφώσουν εσωτερικά κίνητρα αισθητικής πρόσληψης του μεσοπολεμικού πεζογραφήματος. Ακόμη, θα παράξουν δημιουργικό λόγο αξιοποιώντας τις ψηφιακές πλατφόρμες της ΕξΑ εκπαίδευσης WEBEX και e – me τάξης. Οι προτεινόμενες δραστηριότητες γίνονται διαδοχικά ανά τα 4 στάδια εξ αποστάσεως διδασκαλίας (σύγχρονο – ασύγχρονο – σύγχρονο – ασύγχρονο) και βασίζονται στη στρατηγική του scaffolding («σκαλωσιάς» της γνώσης), δηλαδή της σταδιακής οικοδόμησης της νέας μάθησης.

Στο 1ο στάδιο (1η διδ. ώρα) οι δραστηριότητες που οδηγούν στην κινητοποίηση των μαθητών/τριών μέσω της σύγχρονης διδασκαλίας, είναι οι εξής: α) οπτικοποίηση ερωτήσεων για το κείμενο με τη στρατηγική του «εξάκτινου αστεριού» (Starbursting) με σκοπό την υποβοήθηση στην παραγωγή ιδεών (εισαγωγή των πληροφοριών με μοντελοποίηση της νέας γνώσης), β) χωρισμός ομάδων συνεργασίας και παρουσίαση των στόχων του σεναρίου (εισαγωγή των πληροφοριών με οπτικοποίηση της νέας γνώσης), γ) διαμοιρασμός θεμάτων έρευνας στις ομάδες με δική τους επιλογή (ενεργητική εμπλοκή - αυτενέργεια), δ) προβολή πολυμεσικού υλικού (εργαλείο εποπτείας), ε) ανάθεση ομαδοσυνεργατικής δραστηριότητας: συνεργατική γραφή.

Στο 2ο στάδιο (2η διδ.ώρα) οι δραστηριότητες που οδηγούν στην ενεργητική εμπλοκή των μαθητών/τριών μέσω της ασύγχρονης διδασκαλίας, είναι οι εξής: α) ανάθεση ατομικών δραστηριοτήτων δημιουργικής έκφρασης με παιγνιώδη χαρακτήρα για την καλύτερη πρόσληψη των λογοτεχνικών νοημάτων (επεξεργασία των νέων πληροφοριών), β) ανάρτηση των απαντήσεων με άμεση ανατροφοδότηση από τη διδάσκουσα (παρακολούθηση της μαθησιακής πορείας).

Στο 3ο στάδιο (3η διδ. ώρα) οι δραστηριότητες που οδηγούν στην ενεργητική εμπλοκή των μαθητών/τριών μέσω της σύγχρονης διδασκαλίας, είναι οι εξής: α) συζήτηση – σχόλια για τις πρώτες εντυπώσεις από τις ατομικές δραστηριότητες της 2ης διδ. ώρας (εκκίνηση από την προηγούμενη γνώση για την παραγωγή της νέας γνώσης), β) διαμοιρασμός νέων ομαδοσυνεργατικών δραστηριοτήτων (χρόνος συζήτησης και επεξεργασίας των πληροφοριών από τις ομάδες).

Τέλος, στο 4ο στάδιο (4η διδ. ώρα), όπου και ολοκληρώνεται το σενάριο, οι δραστηριότητες που οδηγούν στην ενεργητική εμπλοκή των μαθητών/τριών μέσω της ασύγχρονης διδασκαλίας, είναι οι εξής: α) εκπόνηση και ολοκλήρωση ομαδοσυνεργατικών δραστηριοτήτων της 3ης διδ. ώρας (εκκίνηση από την προηγούμενη γνώση για την παραγωγή της νέας γνώσης), β) συζήτηση – σχόλια για τις απαντήσεις στις ομαδοσυνεργατικές δραστηριότητες (αναστοχασμός & αποθήκευση των γνώσεων), γ) έκφραση και εξωτερίκευση μαθησιακού έργου μέσω της ανάρτησης των ομαδοσυνεργατικών δραστηριοτήτων στο e-me blog, δ) αυτοαξιολόγηση της όλης μαθησιακής διαδικασίας με τη συμπλήρωση ερωτηματολογίου.

## Χρησιμοποιούμενα εργαλεία/μέσα

Παρουσιάζονται τα χρησιμοποιούμενα εργαλεία/μέσα και ο ρόλος τους στην υλοποίηση του παρόντος διδακτικού σεναρίου.

Σύγχρονης διδασκαλίας:

* Συνεργατικά εργαλεία WEBEX: Share (Διαμοιρασμός αρχείων από και προς τους μαθητές/τριες), Annotate (Δυνατότητα να γράψουν οι μαθητές/τριες πάνω στην οθόνη), Whiteboard (Ασπροπίνακας για την προβολή στρατηγικής Starbursting, θεμάτων - «αποστολών» των ομάδων, στοχοθεσίας σεναρίου), Breakout Sessions (Διαχωρισμός στις ομάδες), Make presenter (Δυνατότητα κάθε μαθητής/τρια ή ομάδα να παρουσιάσει την απαντημένη εργασία με διαμοιρασμό της οθόνης του/της), Share content (Διαμοιρασμός της επιφάνειας εργασίας), Chat (Ανταλλαγή γραπτών μηνυμάτων ως γρήγορες απαντήσεις από την ψηφιακή τάξη).
* Εργαλεία e - me content: Παρουσίαση μαθήματος (Course Presentation), Κολάζ (Collage).
* Εργαλεία e – me τάξης: Τοίχος κυψέλης (παραπομπή με υπερσυνδέσμους για την ανάληψη των ομαδοσυνεργατικών δραστηριοτήτων από τους/τις μαθητές/τριες).
* Ψηφιακά σχολικά βιβλία (Ebooks.edu.gr).
* Εργαλείο για την συνεργατική γραφή Google docs.
* Ιστοσελίδες από το διαδίκτυο με σκοπό τη διερεύνηση και εύρεση πληροφοριών για τις ομαδοσυνεργατικές εργασίες (www.ethnos.gr, www.youtube.com).

Ασύγχρονης διδασκαλίας:

* Εργαλεία e – me τάξης: Τοίχος κυψέλης (για την ανάληψη και ανάρτηση των εργασιών από την ψηφιακή τάξη), e-me assignments (ανάθεση των δραστηριοτήτων στους/στις μαθητές/τριες ατομικά και ομαδικά) , Οδηγίες e – me βήμα - βήμα για μαθητές/τριες (για την επιβοήθηση των μαθητών/τριών στην ολοκλήρωση των ομαδικών δραστηριοτήτων), e-me blog (ως μέσο προβολής και ανάδειξης των μαθητικών δραστηριοτήτων.)
* Εργαλεία e - me content: Σημείωσε τις Λέξεις (Mark the Words), Έκθεση ιδεών - Δοκίμιο (Essay), Σύρε και Άφησε τις Λέξεις (Drag the Words) με σκοπό να κινητοποιήσουν την ψηφιακή τάξη να απαντήσει σε δραστηριότητες με παιγνιώδη χαρακτήρα που αφορούν την αισθητική προσέγγιση του λογοτεχνικού κειμένου. Εργαλεία e-me content ανά δραστηριότητα, με σκοπό να δημιουργήσουν οι ίδιοι/ες οι μαθητές/τριες ομαδοσυνεργατικά εργασίες: Ιστοριογραμμή (Timeline), Κρυπτόλεξο (Find the Words), Εναλλαγή εικόνων (Image Slider).
* Ψηφιακά σχολικά βιβλία (Ebooks.edu.gr).
* Ιστοσελίδες από το διαδίκτυο με σκοπό τη διερεύνηση και εύρεση πληροφοριών για τις ομαδοσυνεργατικές εργασίες ( www.ekebi.gr, www.historygallery.com).

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| 1. Σύγχρονο μέρος της διδασκαλίας | | | |
| **Φάση 1.**  Πρώτη επαφή με το κείμενο.  (Διάρκεια 5λ.) | Ανάγνωση κειμένου από τη διδάσκουσα.  Αναγνωστική ανταπόκριση συνόλου μαθητών/τριών – πρώτες πληροφορίες. | Διαμοιράζομαι το κείμενο και το διαβάζω. Στη συνέχεια, στον ασπροπίνακα (Whiteboard), χρησιμοποιώντας τη στρατηγική «εξάκτινο αστέρι» (Starbursting) με 6 ερωτήσεις: ποιος, τι, που, πότε, πώς, γιατί, με σκοπό να βοηθήσω στην παραγωγή ιδεών, ζητώ από το σύνολο της ψηφιακής τάξης να διατυπώσει τις πρώτες πληροφορίες από το κείμενο μονολεκτικά με ανάρτηση στον ασπροπίνακα. | Σύγχρονη τηλεσυνεργασία WEBEX.  Ψηφιακό σχολικό βιβλίο Κείμενα Νεοελληνικής Λογοτεχνίας Β΄ Λυκείου (Ebooks.edu.gr).  Συνεργατικά εργαλεία WEBEX: Share, Whiteboard, Annotate. |
| **Φάση 2.**  Δημιουργία ομάδων.  Παρουσίαση ερευνητικής εστίασης.  (Διάρκεια 10λ.) | Χωρισμός μαθητών/τριών σε ομάδες.  Παρουσίαση στόχων σεναρίου – «μαθησιακό συμβόλαιο».  Διαμοιρασμός των «αποστολών» – θεμάτων των ομάδων.  Προβολή πολυμεσικού υλικού στο σύνολο των ομάδων. | Χωρίζω τους μαθητές σε τυχαίες ομάδες των 3 ατόμων. Ακολούθως, παρουσιάζω στον ασπροπίνακα (Whiteboard) τους στόχους του σεναρίου, δημιουργώντας ένα είδος «μαθησιακού συμβολαίου», ώστε να αντιληφθούν οι μαθητές/τριες τους ρόλους τους στην ομάδα και το ρόλο της διδάσκουσας στη διάρκεια των δραστηριοτήτων.  Στη συνέχεια, διαμοιράζω τις «αποστολές» – θέματα στις ομάδες και κάθε ομάδα επιλέγει εκείνο που την ενδιαφέρει περισσότερο: «Βιογράφοι», «Πεζογράφοι», «Καλλιτέχνες».  Τέλος, προβάλλω στις ομάδες πολυμεσικό υλικό - παρουσίαση (Course Presentation) με εικόνες για τη ζωή των στρατιωτών στα χαρακώματα του Α΄ Π.Π. με σκοπό τη δημιουργία κινήτρων κινητοποίησης και συμμετοχής των ομάδων για την παρακάτω ομαδοσυνεργατική δραστηριότητα. | Συνεργατικό εργαλείο WEBEX: Breakout Sessions.  Συνεργατικό εργαλείο WEBEX: Whiteboard, Share.  Εργαλείο e- me content: Παρουσίαση μαθήματος (Course Presentation). |
| **Φάση 3**.  Επικοινωνία & Συνεργασία.  (Διάρκεια 15λ.) | Ανάθεση & εκπόνηση κοινής ομαδικής «αποστολής» - δραστηριότητας. | Αναθέτω στις ομάδες να εκτελέσουν κοινή «αποστολή» - δραστηριότητα, όπου μέσω της συνεργασίας θα αντιληφθούν τον συγγραφικό τρόπο της πλαστοπροσωπίας, που χρησιμοποιεί ο Μυριβήλης για να εκθέσει τις βιωματικές του εμπειρίες.  Αρχικά, διαβάζουν ανά ομάδα προσεκτικά το εισαγωγικό σημείωμα και το κείμενο. Κάθε ομάδα λαμβάνει έναν υπερσύνδεσμο για δημιουργία συνεργατικού εγγράφου Google docs με το θέμα: Ο συγγραφέας έζησε τον πόλεμο των χαρακωμάτων στο Μακεδονικό Μέτωπο ως εθελοντής. Στην αφήγησή του, όμως, χρησιμοποιεί την τεχνική της «πλαστοπροσωπίας». Τι επιδιώκει με αυτό; Να παρουσιάσετε την άποψή σας σε κείμενο 10 σειρών. Κατόπιν συνεργάζονται ανά ομάδα για να εκτελέσουν την παραπάνω «αποστολή» - δραστηριότητα. | Συνεργατικό εργαλείο WEBEX: Breakout Sessions.  Google docs (Συνεργατική γραφή). |
| **Φάση 4.**  Αξιολόγηση & Αναστοχασμός  (Διάρκεια 10λ.) | Συζήτηση - σχολιασμός των απαντήσεων στις δραστηριότητες στην ψηφιακή τάξη.  Αξιολόγηση απαντήσεων.  Ενημέρωση για τις δραστηριότητες που θα ακολουθήσουν στο ασύγχρονο μέρος της διδασκαλίας (2η διδ.ώρα). | Οι ομάδες παρουσιάζουν τα πονήματά τους στην ολομέλεια και ακολουθεί συζήτηση – σχολιασμός (προφορικά).  Εδώ, αξιολογώ την συμμετοχή στην κειμενική διερεύνηση και την ομαλή αλληλεπίδραση κάθε ομάδας μέσα στον δοθέντα χρόνο εκπόνησης του συνεργατικού εγγράφου.  Τέλος, ενημερώνω για τις δραστηριότητες που θα αναλάβουν ατομικά στο περιβάλλον της πλατφόρμας e- me τάξης στο ασύγχρονο μέρος (2η διδακτική ώρα). | Συνεργατικά εργαλεία WEBEX: Make presenter, Share content. |
| 2. Ασύγχρονο μέρος της διδασκαλίας | | | |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  Ατομική ανάγνωση.  (Διάρκεια 5λ.) | Ατομική ανάγνωση του λογοτεχνικού κειμένου από το σχολικό βιβλίο είτε σε φυσική είτε σε ψηφιακή μορφή. | Κάθε μαθητής/μαθήτρια πρέπει να κάνουν σιωπηρή ανάγνωση του λογοτεχνικού κειμένου. | Ψηφιακό σχολικό βιβλίο Κείμενα Νεοελληνικής Λογοτεχνίας Β΄ Λυκείου (Ebooks.edu.gr) ή σε φυσική μορφή. |
| **Φάση 2.**  Ανάθεση & Εκπόνηση ατομικών δραστηριοτή-των.  (Διάρκεια 20λ.) | Ανάθεση και εκπόνηση ατομικών δραστηριοτήτων από τους/τις μαθητές/τριες στο ασύγχρονο περιβάλλον της e- me τάξης. | Στον Τοίχο της κυψέλης e- me έχω αναρτήσει ενημέρωση για την ανάθεση των ατομικών δραστηριοτήτων των μαθητών/τριών (εργαλείο e-me assignments). Πρόκειται για δραστηριότητες δημιουργικής έκφρασης με παιγνιώδη χαρακτήρα, μέσω των εργαλείωνe-me content, που θα βοηθήσουν στη βαθύτερη κατανόηση των λογοτεχνικών νοημάτων.  Οι δραστηριότητες είναι οι εξής:  1η: Να βρείτε τις λέξεις κλειδιά με τις οποίες γίνεται η μετάβαση από τη μία νοηματική ενότητα του κειμένου στην άλλη (Mark the Words),  2η: Να δώσετε από έναν πλαγιότιτλο σε κάθε νοηματική ενότητα (Essay),  3η: Να επιλέξετε τις λέξεις που αποδίδουν ανάγλυφα τα συναισθήματα του ήρωα, όταν ανακαλύπτει την παπαρούνα και να τις τοποθετήσετε δίπλα στο αντίστοιχο συναίσθημα (Drag the Words).  Οι μαθητές/τριες απαντούν σε όλες τις δραστηριότητες. Οι δραστηριότητες θα έχουν άμεση ανατροφοδότηση (Έλεγχος) και θα είναι προσβάσιμες από το σύνολο της ψηφιακής τάξης στον Τοίχο της κυψέλης e- me. | e-me assignments.  e-me Τοίχος.  Εργαλεία e-me content ανά δραστηριότητα: Δραστηριότητα 1η: Σημείωσε τις Λέξεις (Mark the Words) *Δραστηριότητα* 2η: Έκθεση ιδεών - Δοκίμιο (Essay)  *Δραστηριότητα* 3η:  Σύρε και Άφησε τις Λέξεις (Drag the Words) |
| **Φάση 3**.  Ανάρτηση εργασιών.  (Διάρκεια 5λ.) | Οι μαθητές/τριες αναρτούν τις απαντήσεις τους στις δραστηριότητες στον Τοίχο της e-me . | Δημιουργώ το κατάλληλο περιβάλλον καθοδήγησης των μαθητών/τριών στον τρόπο που θα υποβάλουν τις απαντήσεις τους (οδηγίες – βήματα υλοποίησης), προκειμένου να ανταποκριθούν καλύτερα στις δραστηριότητες που τους έχουν ανατεθεί, ενθαρρύνοντας έτσι την ανάρτηση των ατομικών εργασιών τους. | e-me Τοίχος. |
| **Φάση 4.**  Αξιολόγηση & Αναστοχασμός  (Διάρκεια 15λ.) | Σχολιασμός από την διδάσκουσα των εργασιών στον Τοίχο της e-me .  Ενημέρωση για τις δραστηριότητες που θα ακολουθήσουν στο σύγχρονο μέρος της διδασκαλίας (3η διδ. ώρα). | Χρησιμοποιώ τον Τοίχο της κυψέλης ως εργαλείο ανατροφοδότησης και επιβράβευσης της προσπάθειας των μαθητών/τριών.  Κάνω αναρτήσεις και σχόλια που ανατροφοδοτούν και επιβραβεύουν την καλή προσπάθεια στο ατομικό έργο των μαθητών/τριων, γεγονός που ευνοεί την κατάκτηση των μαθησιακών στόχων που έχουν τεθεί, αλλά και την συνολική πρόοδο και μαθησιακή πορεία τους.  Με σχετικές αναρτήσεις ενημερώνω: α) ότι ο Τοίχος είναι «ανοιχτός» σε όλα τα μέλη της Κυψέλης και κάθε μέλος μπορεί να διαβάσει τις εργασίες των άλλων ομάδων και να γράψει σχόλια, β) για τις δραστηριότητες που θα ακολουθήσουν στο σύγχρονο μέρος της διδασκαλίας (3η διδ. ώρα). | e-me Τοίχος. |
| 3. Σύγχρονο μέρος της διδασκαλίας | | | |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  Αφόρμηση – Συζήτηση.  (Διάρκεια: 5λ.) | Συζήτηση – σχόλια για τις πρώτες εντυπώσεις από τις ατομικές δραστηριότητες του ασύγχρονου μέρους της διδασκαλίας. | Καλώ τους/τις μαθητές/τριες να γράψουν τα σχόλιά τους στο Chat σχετικά με την εμπειρία τους ως προς τις δραστηριότητες του ασύγχρονου μέρους, αλλά και για τις απαντήσεις των συμμαθητών/τριών τους. | Σύγχρονη τηλεσυνεργασία WEBEX.    Συνεργατικό εργαλείο WEBEX: Chat. |
| **Φάση 2.**  Ομαδοσυνεργα-τικές δραστηριότη-  τες.  Παρουσίαση νέας ερευνητικής εστίασης.  (Διάρκεια: 10λ.) | Χωρισμός μαθητών/τριών στις ομάδες.  Παρουσίαση νέας ερευνητικής εστίασης.  Διαμοιρασμός των νέων «αποστολών» – θεμάτων των ομάδων. | Χωρίζω τους/τις μαθητές/τριες στις ίδιες ομάδες των 3 ατόμων, όπως στο προγενέστερο σύγχρονο μέρος της διδασκαλίας (1η διδακτική ώρα).  Στη συνέχεια, διαμοιράζω τις «αποστολές» – θέματα των ομάδων: «Βιογράφων», «Πεζογράφων», «Καλλιτεχνών». | Συνεργατικό εργαλείο WEBEX: Breakout Sessions.  Συνεργατικό εργαλείο WEBEX: Share. |
| **Φάση 3.**  Επικοινωνία & συνεργασία.  (Διάρκεια: 20λ.) | Ανάθεση & εκπόνηση ομαδικών δραστηριοτήτων με στοιχεία διαθεματικότητας (Έκφραση Έκθεση Β΄ Λυκείου, Εικαστικά έργα καλλιτεχνών που επηρεάστηκαν από τον Α΄ Παγκόσμιο πόλεμο). | Αναθέτω στις ομάδες να εκτελέσουν διαφορετική δραστηριότητα, όπου μέσω της συνεργασίας θα πλοηγηθούν και θα αναζητήσουν στο διαδίκτυο πληροφορίες σχετικές με το θέμα τους.  Κάθε ομάδα λαμβάνει υπερσύνδεσμο με το θέμα, που παραπέμπει σε περιβάλλον διαδικτύου και e-me Τοίχου κυψέλης. Στη συνέχεια, η κάθε ομάδα θα εκπονήσει την εργασία της δημιουργώντας συνεργατικά και πολυτροπικά κείμενα.  Οι «αποστολές» - δραστηριότητες είναι οι εξής:  1η εργασία για τις ομάδες «Βιογράφοι»: Να επισκεφθείτε την ηλεκτρονική διεύθυνση: http://www.ethnos.gr/article.asp?catid=22784&subid=2&pubid=10399066 και να αναζητήσετε βιογραφικά στοιχεία για τον συγγραφέα Μυριβήλη. Αφού διαβάσετε τα σχετικά στοιχεία, να παρουσιάσετε τα ευρήματά σας σε ένα κείμενο Word 10 σειρών με τη μορφή βιογραφικού σημειώματος, με βάση τη δομή της θεωρίας του αντίστοιχου κεφαλαίου της Έκφρασης Έκθεσης Β΄ Λυκείου «Βιογραφικά είδη» (σ. 78-79).  2η εργασία για τις ομάδες «Πεζογράφοι»: Να αναζητήσετε στο ψηφιακό βιβλίο της λογοτεχνίας τη θεωρία για την Πεζογραφία του Μεσοπολέμου (σ. 271-272) και να αντλήσετε πληροφορίες για τη Σχολή, τα Θέματα, τα Χαρακτηριστικά της, Άλλοι Πεζογράφοι. Στη συνέχεια, να παρουσιάσετε τα ευρήματά σας κατασκευάζοντας έναν πίνακα με τον επεξεργαστή κειμένου Word με 4 διακριτές στήλες, με βασική έννοια τη Σχολή και με υποέννοιες τα Θέματα, τα Χαρακτηριστικά της και οι Άλλοι Πεζογράφοι.  3η εργασία για τις ομάδες «Καλλιτέχνες»: Να επισκεφθείτε την ηλεκτρονική διεύθυνση http://www.youtube.com/watch?v=s77y2zU2a8g&feature=rec-LGOUT-exp\_r2-2r-2-HM και να παρακολουθήσετε το σχετικό βίντεο. Στη συνέχεια, με αφόρμηση το βίντεο, να κατασκευάσετε με το εργαλείο Κολάζ (Collage) μία σύνθεση από 4 εικόνες της επιλογής σας από καλλιτέχνες που επηρεάστηκαν από τον Α΄Π.Π. και θα αποδίδουν τα θεματικά κέντρα του κειμένου. | Συνεργατικό εργαλείο WEBEX: Share.  Ψηφιακά σχολικά βιβλία: Κείμενα Νεοελληνικής Λογοτεχνίας Β΄ Λυκείου & Έκφρασης Έκθεσης Β΄ Λυκείου (Ebooks.edu.gr).  Ιστοσελίδες στο διαδίκτυο.  e-me Τοίχος.  Εργαλείο e-me content: Κολάζ (Collage). |
| **Φάση 4.**  Αναστοχασμός & Ανατροφοδότηση.  (Διάρκεια: 5λ.) | Ενημέρωση για την συνέχιση και ολοκλήρωση των δραστηριοτήτων που θα ακολουθήσει στο ασύγχρονο μέρος της διδασκαλίας  (4η διδακτική ώρα). | Ενημερώνω το σύνολο των ομάδων ότι τις παρούσες δραστηριότητες που ανέλαβαν ομαδικά, θα τις συνεχίσουν και θα τις ολοκληρώσουν στο περιβάλλον της ασύγχρονης μάθησης στην πλατφόρμα e- me τάξης την επόμενη διδακτική ώρα.  Επιλύω πιθανές απορίες σχετικά με τις παρούσες δραστηριότητες.  Δημιουργώ το κατάλληλο περιβάλλον για τη συνεργατική και δημιουργική έκφραση μέσω της ομαδοσυνεργατικής αλληλεπίδρασης και για την αξιολόγηση που θα ακολουθήσει στο ασύγχρονο μέρος (4η διδ. ώρα). | Σύγχρονη τηλεσυνεργασία WEBEX.    Συνεργατικό εργαλείο WEBEX: Breakout Sessions. |
| 4. Ασύγχρονο μέρος της διδασκαλίας | | | |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  Αφόρμηση.  (Διάρκεια 10λ.) | Εξοικείωση μαθητών/τριών με τις οδηγίες e – me βήμα - βήμα για μαθητές/τριες. | Κάθε μαθητής/τρια ως μέλος της ομάδας του πρέπει να διαβάσει τις οδηγίες e – me βήμα - βήμα για μαθητές/τριες, ώστε να βοηθηθεί στην ολοκλήρωση των ομαδικών δραστηριοτήτων. | e-me Τοίχος.  Οδηγίες e – me βήμα - βήμα για μαθητές/τριες. |
| **Φάση 2.**  Εκπόνηση & ολοκλήρωση των ομαδικών δραστηριοτή-των.  (Διάρκεια 20λ.) | Εκπόνηση και ολοκλήρωση των ομαδοσυνεργατι-κών δραστηριοτήτων από τους/τις μαθητές/τριες στο ασύγχρονο περιβάλλον της e- me. | Στον Τοίχο της κυψέλης e- me έχω αναρτήσει ενημέρωση για την συνέχιση και ολοκλήρωση των ομαδικών εργασιών (με το εργαλείο e-me assignments). Πρόκειται για τις δραστηριότητες δημιουργικής έκφρασης και διαθεματικότητας, μέσω του διαδικτύου και των εργαλείωνe-me content, που οι ομάδες έχουν ήδη ξεκινήσει στο προηγούμενο σύγχρονο μέρος (3η διδ. ώρα) και θα πρέπει τώρα να τις ολοκληρώσουν.  Οι «αποστολές» - δραστηριότητες είναι οι εξής:  1η εργασία για τις ομάδες «Βιογράφοι» (συνέχιση & ολοκλήρωση): Να επισκεφθείτε την ηλεκτρονική διεύθυνση http://www.ekebi.gr. (Ιστοσελίδα Εθνικού Κέντρου Βιβλίου) και να αναζητήσετε το όνομα του συγγραφέα Μυριβήλη. Στο σχετικό λήμμα θα βρείτε βιογραφικά στοιχεία, ενδεικτική βιβλιογραφία και τα έργα του. Αφού διαβάσετε τα σχετικά στοιχεία, να εμπλουτίσετε το ήδη υπάρχον κείμενό σας με τυχόν νέες πληροφορίες. Επίσης, με το εργαλείο Ιστοριογραμμή (Timeline) να πλαισιώσετε το εμπλουτισμένο κείμενό σας με μια σειρά από σημαντικά γεγονότα της ζωής του συγγραφέα σε χρονολογική σειρά (μπορείτε να βρείτε φωτογραφίες που θα αναζητήσετε στο διαδίκτυο).  2η εργασία για τις ομάδες «Πεζογράφοι» (συνέχιση & ολοκλήρωση): Να επιλέξετε 10 λέξεις - όρους από τον πίνακα με την ορολογία της θεωρίας της πεζογραφίας που έχετε ήδη κατασκευάσει. Με το εργαλείο Κρυπτόλεξο (Find the Words) να δημιουργήσετε ένα κρυπτόλεξο ορίζοντας τους χαρακτήρες που θα χρησιμοποιηθούν, επιλέγοντας τις λέξεις που θα πρέπει να βρουν οι συμμαθητές/τριες σας και τέλος ορίζοντας το επίπεδο δυσκολίας.  3η εργασία για τις ομάδες «Καλλιτέχνες» (συνέχιση & ολοκλήρωση): Να επισκεφθείτε την ηλεκτρονική διεύθυνση http://www.historygallery.com. Από το μενού να επιλέξετε World War I Posters και να παρατηρήσετε προσεκτικά τις αφίσες. «Πατώντας» σε κάθε αφίσα να διαβάσετε τις σχετικές λεπτομέρειες. Στη συνέχεια, να επιλέξετε αφίσες που σας κάνουν εντύπωση και με το εργαλείο Εναλλαγή εικόνων (Image Slider) να δημιουργήσετε μια συλλογή με εναλλασσόμενες εικόνες – αφίσες με ελκυστικό τρόπο (μπορείτε να εισάγετε και αντιπολεμικά μηνύματα στις εικόνες σας). | e-me assignments.  e-me Τοίχος.  Ιστοσελίδες στο Διαδίκτυο.  Εργαλεία του e-me content ανά δραστηριότητα:  Δραστηριότητα 1η:  Ιστοριογραμμή (Timeline).  Δραστηριότητα 2η:  Κρυπτόλεξο (Find the Words).  Δραστηριότητα 3η:  Εναλλαγή εικόνων (Image Slider) |
| **Φάση 3**.  Ανάρτηση εργασιών.  (Διάρκεια 5λ.) | Οι ομάδες αναρτούν τις απαντήσεις τους στις δραστηριότητες στον Τοίχο της e-me & στο e-me blog. | Δημιουργώ το κατάλληλο περιβάλλον καθοδήγησης των μαθητών/τριών στον τρόπο που θα υποβάλουν τις απαντήσεις τους (οδηγίες – βήματα υλοποίησης), προκειμένου να ανταποκριθούν καλύτερα στις δραστηριότητες που τους έχουν ανατεθεί, ενθαρρύνοντας την ανάρτηση των εργασιών τους. | e-me Τοίχος.  e-me blog. |
| **Φάση 4.**  Αξιολόγηση & Αναστοχασμός  (Διάρκεια 10λ.) | Σχολιασμός των εργασιών στον Τοίχο της e-me & στο e-me blog.  Συμπλήρωση ερωτηματολογίου αυτοαξιολόγησης. | Χρησιμοποιώ τον Τοίχο της κυψέλης e-me  ως εργαλείο ανατροφοδότησης και επιβράβευσης της προσπάθειας των ομάδων.  Κάνω αναρτήσεις και σχόλια που ανατροφοδοτούν και επιβραβεύουν την καλή προσπάθεια και το έργο των ομάδων, γεγονός που συντελεί στην κατάκτηση των μαθησιακών στόχων που έχουν τεθεί και στην ολοκλήρωση της συνολικής προόδου και μαθησιακής πορείας τους.  Με σχετική ανάρτηση ενημερώνω ότι ο Τοίχος είναι «ανοιχτός» σε όλα τα μέλη της Κυψέλης και κάθε μέλος μπορεί να διαβάσει τις εργασίες των άλλων ομάδων από τον τοίχο, να γράψει σχόλια ή και να διαδράσει απαντώντας στις προτεινόμενες ασκήσεις των ομάδων.  Έπειτα, ενθαρρύνω την κάθε ομάδα να μεταβεί στο e-me blog να αναρτήσει εκεί την εργασία της.  Τέλος, καλώ τους/τις μαθητές/τριες ανά ομάδα να απαντήσουν σε σχετικό ερωτηματολόγιο αυτοαξιολόγησης για την όλη μαθησιακή διαδικασία. | e-me Τοίχος.  e-me blog. |

## 

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

Στο 1ο στάδιο (1η διδ. ώρα – 40 λεπτών) σύγχρονης διδασκαλίας, καλό θα ήταν να δοθεί έμφαση – κατά την 2η Φάση χρονοπρογραμματισμού (Δημιουργία ομάδων - Παρουσίαση ερευνητικής εστίασης) - στη δημιουργία «μαθησιακού συμβολαίου» ανάμεσα στις ομάδες των μαθητών/τριών και της διδάσκουσας, ώστε να αντιληφθούν οι μαθητές/τριες τους ρόλους τους στην ομάδα και το ρόλο της διδάσκουσας στη διάρκεια των δραστηριοτήτων. Επίσης, σημαντικό θα ήταν ο διαμοιρασμός των θεμάτων έρευνας στις ομάδες να γίνει κατόπιν δικής τους επιλογής για να δημιουργηθούν έτσι ισχυρά κίνητρα κινητοποίησης.

Στο 2ο στάδιο (2η διδ.ώρα – 45 λεπτών) ασύγχρονης διδασκαλίας, καλό θα ήταν να δοθεί έμφαση – κατά την 3η Φάση χρονοπρογραμματισμού (Ανάρτηση εργασιών) και κατά την 4η Φάση χρονοπρογραμματισμού (Αξιολόγηση & Αναστοχασμός) - στη σημασία της επικοινωνίας και συνεργασίας με την ενθάρρυνση της ανάρτησης των απαντήσεων των μαθητών/τριών στον Τοίχο, με άμεση ανατροφοδότηση από τη διδάσκουσα με σκοπό τον καλύτερο αναστοχασμό και αποθήκευση των νέων γνώσεων των μαθητών/τριών.

Στο 3ο στάδιο (3η διδ. ώρα – 40 λεπτών) σύγχρονης διδασκαλίας, καλό θα ήταν να δοθεί έμφαση – κατά την 1η Φάση χρονοπρογραμματισμού (Αφόρμηση – Συζήτηση) - στη σημασία της ενεργητικής εμπλοκής όλων των μαθητών/τριών μέσω της συζήτησης – σχολίων για τις πρώτες εντυπώσεις από τις ατομικές δραστηριότητες της 2ης διδ. ώρας (chat). Επίσης, κατά την 4η Φάση χρονοπρογραμματισμού (Αναστοχασμός & Ανατροφοδότηση) ο αναστοχασμός με ισχυρή ανατροφοδότηση θα δώσει ώθηση και κίνητρα για το επόμενο ασύγχρονο μέρος της ολοκλήρωσης των ομαδοσυνεργατικών δραστηριοτήτων, που θα βασίζεται στη μεταφορά και στις δυνατότητες εφαρμογής των νέων γνώσεων.

Τέλος, στο 4ο στάδιο (4η διδ. ώρα – 45 λεπτών), ασύγχρονης διδασκαλίας καλό θα ήταν να δοθεί έμφαση – κατά την 4η Φάση χρονοπρογραμματισμού (Αξιολόγηση & Αναστοχασμός) - στη σημασία της έκφρασης και εξωτερίκευσης του μαθησιακού έργου μέσω της ανάρτησης των ομαδοσυνεργατικών δραστηριοτήτων στο e-me blog, αλλά και στην ενθάρρυνση αυτοαξιολόγησης της όλης μαθησιακής διαδικασίας με τη συμπλήρωση ερωτηματολογίου.